商學

係指一柞教學生點樣打理生意同做相關事務嘅學科。喺好多國家同地區，商學都係高中會教嘅知識，而且大學一般亦都會教商學方面嘅課程。

領域 

商學一般會包括以下呢啲領域：
經濟學：專研究貨品同服務嘅生產、消費同埋分配；經濟學嘅研究範疇包括個體人類嘅行為同互動，以至成個經濟體嘅運作，好興用數學模型嚟模擬經濟個體點樣做決策，用嚟對經濟現象作出預測。
管理學：專研究組織要點管，當中「組織」可以係一間企業、一個非牟利機構或者一個慈善團體都得；管理學旨在考慮點安排一個組織嘅各種資源，務求令個組織達到目的，途中要諗到應變管理、風險管理同埋績效管理等嘅多個課題。
市場學：專研究點樣吸引人買自己產品；途中會考慮到定價策略、分銷同埋宣傳等嘅課題。
會計學：專研究點樣量度、處理同傳達有關經濟物體嘅財務資訊；簡單嘅例子有紀錄住間企業嘅經濟活動，並且將呢啲資訊講俾股東等嘅人員知。
金融學：專研究點樣分配同用錢以及投資；喺個人層面，金融學可以包含個人理財，幫個體投資者思考「啲錢要點打理，先可以令自己嚿儲蓄愈碌愈大」噉嘅問題，而喺企業層面，金融學會思考點樣用股票同間企業籌募資金。
資訊系統：專研究用資訊科技喺一個組織入面收集、處理、儲起同散佈資訊；簡單嘅例子，有研究點樣用數據庫儲住商業上有用嘅數據，仲有係思考點樣設計軟件幫管理者運用呢啲數據。
...呀噉。

社會科學
科學
科學方法
工業

攷

拎 
Investopedia.

商業
教育